text: # Hù Iêu-băng
  Hù Iêu-băng (胡耀邦, 1915 n. 11 ng. 20 h. - 1989 n. 4 ng. 15 h.), cê Guók-guŏng (國光), Hù-nàng Liù-iòng nè̤ng, sê Dṳ̆ng-huà Ìng-mìng Gê̤ṳng-huò-guók gì siŏh ciáh céng-dê-gă, iâ sê Dṳ̆ng-guók Gê̤ṳng-sāng-dōng dâ̤ 2 dâi liāng-dô̤-ìng cĭ ék.
  Ĭ găk 1980 nièng dŏng-sōng Dṳ̆ng-guók Gê̤ṳng-sāng-dōng dṳ̆ng-iŏng cṳ̆-gé-ché̤ṳ cūng-cṳ̆-gé, 1981 nièng dŏng-sōng Dṳ̆ng-guók Gêṳng-sāng-dōng dṳ̆ng-iŏng ūi-nguòng-huôi gì ciō-sĭk. 1982 nièng lâng ciáh cék-ôi tiék-siĕu, gāi kó̤ có̤ Dṳ̆ng-guók Gê̤ṳng-sāng-dōng dṳ̆ng-iŏng-ūi-nguòng-huôi cūng-cṳ̆-gé.
  Ĭ găk có̤ liāng-dô̤-ìng gì sèng-âu, dó̤i iā sâ̤ Ùng-huá Dâi-gáik-mêng sèng-âu gì „iêu-puái“ bìng-huāng, iâ sê Gāi-gáik Kăi-huóng gì gê̤ṳ-tā̤ cĭk-hèng-ciā. Bók-guó ĭ găk 1987 nièng gì sèng-âu ké̤ṳk nè̤ng piĕ-bàng „huāng-dó̤i cṳ̆-sāng-găi-gék cê̤ṳ-iù-huá bók-lĭk“, bék ĭ lŏk-dài, iù Diêu Ciē-iòng ciék-băng. 1989 nièng bâng-sī. Sī lō̤ ī-hâiu, Mò̤-niŏh-òng cêu huák-sĕng Lĕ̤k-sé Sê̤ṳ-giông.
  | commons:Tàu-hiĕk | Wikimedia Commons diē-sié ô gâe̤ng Hù Iêu-băng ô-găng-guó gì nô̤i-ṳ̀ng. |
  
  
title: Hù Iêu-băng
wikitext: {{Infobox person/Wikidata | fetchwikidata=ALL}}
  '''Hù Iêu-băng''' (胡耀邦, 1915 n. 11 ng. 20 h. - 1989 n. 4 ng. 15 h.), cê '''Guók-guŏng''' (國光), [[Hù-nàng]] [[Liù-iòng]] nè̤ng, sê [[Dṳ̆ng-huà Ìng-mìng Gê̤ṳng-huò-guók]] gì siŏh ciáh céng-dê-gă, iâ sê [[Dṳ̆ng-guók Gê̤ṳng-sāng-dōng]] dâ̤ 2 dâi liāng-dô̤-ìng cĭ ék.
  
  Ĭ găk 1980 nièng dŏng-sōng Dṳ̆ng-guók Gê̤ṳng-sāng-dōng dṳ̆ng-iŏng cṳ̆-gé-ché̤ṳ cūng-cṳ̆-gé, 1981 nièng dŏng-sōng Dṳ̆ng-guók Gêṳng-sāng-dōng dṳ̆ng-iŏng ūi-nguòng-huôi gì ciō-sĭk. 1982 nièng lâng ciáh cék-ôi tiék-siĕu, gāi kó̤ có̤ Dṳ̆ng-guók Gê̤ṳng-sāng-dōng dṳ̆ng-iŏng-ūi-nguòng-huôi cūng-cṳ̆-gé.
  
  Ĭ găk có̤ liāng-dô̤-ìng gì sèng-âu, dó̤i iā sâ̤ [[Ùng-huá Dâi-gáik-mêng]] sèng-âu gì „[[iêu-puái]]“ [[bìng-huāng]], iâ sê [[Gāi-gáik Kăi-huóng]] gì gê̤ṳ-tā̤ cĭk-hèng-ciā. Bók-guó ĭ găk 1987 nièng gì sèng-âu ké̤ṳk nè̤ng piĕ-bàng „huāng-dó̤i [[cṳ̆-sāng-găi-gék]] [[cê̤ṳ-iù]]-huá bók-lĭk“, bék ĭ lŏk-dài, iù [[Diêu Ciē-iòng]] ciék-băng. 1989 nièng bâng-sī. Sī lō̤ ī-hâiu, Mò̤-niŏh-òng cêu huák-sĕng [[Lĕ̤k-sé Sê̤ṳ-giông]].
  
  {{Wiki Gê̤ṳng-hiōng|Category:Hu Yaobang|Hù Iêu-băng}}
  {{authority control}}
  
  {{Lifetime|1915|1989|Hù Iêu-băng}}
  [[分類:Dṳ̆ng-huà Ìng-mìng Gê̤ṳng-huò-guók ìng-ŭk]]
  [[分類:Céng-dê-gă]]
  [[分類:Sáng Hù]]